Djenné

Djenné () Mali erdialdeko Moptiko eskualdeko hiria eta udalerria da. Niger eta Bani ibaien elkargunean eratzen den barne deltan dago, Moptitik 130 km hego-mendebaldera. Udalerriak hiria eta inguruko 10 herri hartzen ditu barne eta 2009an 32.944 biztanle zituen.2009ko errolda, Mopti eskualdea Instat.gov.ml

Djennéko historia Timbuktukoari estuki loturik egon da. XV. eta XVII. mendeen artean, Timbuktutik irten edo Timbuktura sartzen ziren Saharan zeharko merkataritzako gai gehienak (urrea, gatza..) eta esklaboak, Djennétik zehar igarotzen ziren. Bi hiriak islamdar jakinduriaren gune bilakatu ziren. Baina, portugaldarrek Afrikako itsasaldean merkatal portuak eraiki zituztelarik, Saharan zeharko merkataritzak garrantzia galdu zuen eta Djenné gainbehera etorri zen.

Hiria ospetsua da bere lasto-buztinezko arkitekturarengatik. Eraikin aipagarriena Meskita Handia da, lehengo meskita zegoen leku berean 1907an eraikia. Hiru kilometro hego-ekialdera Djenné-Djenno dago, Djennéren jatorrizko kokapena eta Saharaz hegoaldeko Afrikako hiri zaharrenetako batSusan Keech McIntosh et Roderick J. McIntosh: Jenne-Jeno, une ancienne cité africaine Anthropology.rice.edu. 1988an UNESCOk Djenné eta Djenné-Djenno Gizateriaren Ondare izendatu zituenOld Towns of Djenné Unesco.org.

 Erreferentziak 
 Artikulu hau idazteko Ingelesezko Wikipediako Djenné artikuluko informazioa erabili da.

 Kanpo estekak 
  Oumar Diamoye: Protection du patrimoine culturel : l’architecture de Djenné, une richesse qui se meurt Afribone.com

Kategoria:Maliko hiriak
Kategoria:Maliko udalerriak
Kategoria:Gizateriaren Ondarea Malin
Kategoria:Moptiko eskualdea